laion/Wikipedia-Exotic huggingface dataset:
Iñaki Williams

Iñaki Williams Arthuer (sündinud 15. juunil 1994 Bilbaos) on Hispaanias sündinud Ghana jalgpallur, kes mängib ründajana Hispaania kõrgliigaklubis Athletic Bilbao. Athletic Bilbaoga liitus Williams 2012. aastal. 2014. aastal mängis ta Athletic Bilbao reservmeeskonnas Bilbao Athletic Hispaania tugevuselt kolmandas liigas. Hispaania kõrgliigas debüteeris ta Athletic Bilbao meeskonnas 6. detsembril 2014 mängus Córdoba CF vastu. Esimese värava lõi ta klubi meeskonnas järgmise aasta 19. veebruaril UEFA Euroopa Liiga kolmekümnekahendikfinaalis Itaalia klubi Torino vastu, saades klubi ajaloo esimeseks mustanahaliseks väravalööjaks. Hispaania kõrgliigas lõi Williams esimese värava 17. mail 2015 mängus Elche CF vastu. Hooajal 2018–19 lõi Williams Hispaania kõrgliigas 12 väravat. 13. jaanuaril 2019 löödud värav Sevilla vastu valiti liiga hooaja parimaks. 2017. aastal võitis Williams Hispaania kuni 21-aastaste koondisega Euroopa omavanuste meistrivõistlustel hõbemedali. Hispaania jalgpallikoondises tegi ta debüüdi 29. mail 2016 sõprusmängus Bosnia ja Hertsegoviina vastu. 2018. aastal debüteeris ta Baskimaa jalgpallikoondises. Kuna tema vanemad on pärit Ghanast, sai ta 2022. aasta maailmameistrivõistluste eel kutse Ghana koondisse. Ghana jalgpallikoondises debüteeris ta 23. septembril 2022 sõprusmängus Brasiilia vastu. Athletic Bilbao Supercopa de España: 2020–21 "I feel more Spanish than Ghanaian – Inaki Williams shuts door on Black Stars". Ghana Web. 7. oktoober 2021. Originaali arhiivikoopia seisuga 8. oktoober 2021. Vaadatud 8. oktoobril 2021. Quaynor, Mishael (7. oktoober 2021). "I don't feel Ghanaian enough to play for Black Stars – Inaki Williams". My Joy Online. Vaadatud 8. oktoobril 2021.
Iker Muniain

Iker Muniain Goñi (sündinud 19. detsembril 1992 Pamplonas) on Hispaania jalgpallur, kes mängib Hispaania kõrgliiga klubis Athletic Bilbao põhiliselt vasaku äärepoolkaitsjana. Ta on klubi meeskonna kapten. Ta liitus Athletic Bilbao noorteakadeemiaga 2005. aastal. Klubi põhimeeskonnas debüteeris ta 30. juulil 2009 UEFA Euroopa Liiga eelringi mängus BSC Young Boysi vastu, saades 16 aasta 7 kuu ja 11 päeva vanuselt Bilbao noorimaks debütandiks 94 aasta jooksul. Nädal aega hiljem lõi ta korduskohtumises Young Boysi vastu värava. Sama aasta 30. augustil sai ta Bilbao noorimaks debütandiks Hispaania kõrgliigas. Hispaania kõrgliigas lõi Muniain esimese värava 4. oktoobril 2009 mängus Valladolidi Reali vastu, saades noorimaks väravalööjaks Hispaania kõrgliigas. Hooajal 2010–11 valiti ta Hispaania kõrgliiga hooaja parimaks noormängijaks. 2019. aastal sai Muniain Athletic Bilbao kapteniks. 2009. aastal saavutas Muniain Hispaania kuni 17-aastaste koondisega noorte maailmameistrivõistlustel kolmanda koha. Aastatel 2011 ja 2013 tuli ta Hispaania kuni 21-aastaste koondisega Euroopa omavanuste meistriks. 2012. aasta suveolümpiamängude jalgpalliturniiril kuulus ta Hispaania olümpiameeskonda. Athletic Bilbao Supercopa de España: 2020–21 Copa del Rey: Teised kohad 2011–12, 2014–15 UEFA Euroopa Liiga: Teine koht 2011–12  Iker Muniain – pildid, videod ja helifailid Wikimedia Commonsis
Aleksei Jelissejev (kindralleitnant)

Aleksei Borissovitš Jelissejev (vene keeles Алексей Борисович Елисеев) (17. märts 1887 Peredolski vald, Luuga maakond – 22. detsember 1942 Leningrad) oli NSV Liidu sõjaväelane (kindralleitnant). Ta sündis kehviktalupoja perekonnas. Ta on olnud mereväe rannikuüksuste ülem Kaug-Idas ja Läänemere regioonis. Nõukogude–Saksa sõja alguses juhtis ta Balti laevastiku Läänemere rajooni rannakaitse Lääne-Eesti saarestiku, Väinamere ja Liivi lahe rannikukaitset.
Kate Miller-Heidke

Kate Miller-Heidke ([ˈhaɪdki]; sündinud 16. novembril 1981 Gladstone'is) on Austraalia laulja, laulukirjutaja ja näitleja. Ta esindas 2019. aasta Eurovisiooni lauluvõistlusel Austraaliat lauluga "Zero Gravity", mis pääses poolfinaalist 261 punktiga (esikohalt) edasi ning saavutas finaalis 284 punktiga 9. koha. Ta on abielus Keir Nuttalliga, neil on 2016. aastal sündinud poeg Ernie. "Spicks and Specks" (2006–2009, 2014, 2018, 2020) "RocKwiz" (2007, 2011) "The Sideshow" (2007) "Rove" (2009) "Talkin' 'Bout Your Generation" (2011) "Adam Hills in Gordon Street Tonight" (2012) "Q&A" (2012) "Studio at the Memo" (2013) "The Divorce" (2015) "MSO + Kate Miller-Heidke" (2016) "Sixteen Legs" (2017) "Making Muriel" (2017) "Ladies in Black" (2018) "Play School" (2018) "Australian Story" (2019) "2019. aasta Eurovisiooni lauluvõistlus" (2019) "The Masked Singer" (2020) "Eurovisionworld". "I'm thrilled to announce that my new album CHILD IN REVERSE is out 30 October. You can pre-save or pre-order the album here – including a whole bunch of great merch bundles". Twitter. 6. august 2020. Vaadatud 6. august 2020. "Fatty Gets a Stylist – Official website". "Sarah" by Kate Miller-Heidke – German iTunes Store "Ride This Feeling" by Kate Miller-Heidke – German iTunes Store "Sing to Me" by Kate Miller-Heidke – AU iTunes Store "Offer It Up" by Kate Miller-Heidke – German iTunes Store "Ernie – single". iTunes Australia. 10. mai 2019. Vaadatud 11. mai 2019. "This is Not Forever – single". Apple Music. Vaadatud 29. mai 2020. "Kate Miller-Heidke Returns With Her First 'Pop' Album In 6 Years". scenestr. 7. august 2020. Vaadatud 8. august 2020. "A Quiet Voice (Lyric Video)". Facebook. 4. september 2020. Vaadatud 4. september 2020. "SINGLES TO RADIO 1310". The Music Network. 9. oktoober 2020. Vaadatud 9. oktoober 2020. "Kate Miller-Heidke announces new album, "Child in Reverse"". NME. 6. august 2020. Vaadatud 8. august 2020. Kate Miller-Heidke andmekogus IMDb (inglise) Ametlik koduleht
Aleksei Jelissejev (täpsustus)

Aleksei Jelissejev on mitme inimese nimi: Aleksei Jelissejev (1887–1942), Nõukogude Liidu väejuht, kindralleitnant, juhtis Teise maailmasõja alguses Lääne-Eesti saarestiku kaitset Aleksei Jelissejev (1934–), Nõukogude Liidu kosmonaut
George Wald

George Wald (18. november 1906 – 12. aprill 1997) oli Ameerika Ühendriikide neurobioloog. Wald sai 1927. aastal bakalaureusekraadi New Yorgi Ülikoolist ja 1932. aastal Columbia Ülikoolist doktorikraadi zooloogias. Pärast õpingute lõpetamist, oli tal võimalus reisida välismaale ning ta suundus Saksamaale, kus tegi koostööd Otto Heinrich Warburgiga ja avastas, et silma võrkkest sisaldab A-vitamiini. Wald suundus seejärel Šveitsi Zürichisse, kus tegi koostööd A-vitamiini avastaja Paul Karreriga. Wald tegi koostööd ka Otto Fritz Meyerhofiga, kuid lahkus 1933. aastal Euroopast kui Saksamaal tuli võimule Adolf Hitler ning Euroopa muutus juudi päritolu inimestele ohtlikumaks. 1934. aastal asus ta tööle Harvardi Ülikooli ning sai hiljem professoriks. 1967. aastal sai Wald koos Ragnar Graniti ja Haldan Hartline'iga Nobeli meditsiiniauhinna silma uurimise eest. "George Wald Biographical". The Nobel Prize. Vaadatud 26. jaanuar 2021. "The Nobel Prize in Physiology or Medicine 1967". The Nobel Prize. Vaadatud 26. jaanuar 2021.
J. Alfred Prufrocki armulaul

"J. Alfred Prufrocki armulaul" ("The Love Song of J. Alfred Prufrock") on T. S. Elioti 1910–1911 kirjutatud ja 1915. aastal ajakirjas Poetry avaldatud luuletus. Luuletus õnnestus avaldada alles pärast Ezra Poundi järjekindlat pealekäimist ajakirja toimetajale. Sellest sai Elioti esimene tuntust kogunud luuletus. 1917. aastal ilmus see luulevihikus "Prufrock and Other Observations". Seda peetakse modernistliku stiili meistriteoseks. Luuletuse struktuuri on mõjutanud Dante Alighieri teosed. Dante "Jumalikust komöödiast" on pärit ka luuletuse moto (Põrgu XXVII, 61–66). Luuletuses on mitmeid vihjeid Piiblile, William Shakespeare'i näidenditele "Kuningas Henry Neljas", "Kaheteistkümnes öö" ja "Hamlet" ning prantsuse sümbolistidele. Luuletus on Prufrocki sisemonoloog kogemustest teadvuse voolu tehnika kasutamisel. Eesti keeles on luuletus ilmunud Paul-Eerik Rummo tõlkes kogumikus "Ahermaa ja teisi luuletusi" (1999) ning Juhan Aru tõlkes ajakirjas Vikerkaar (nr 6, 2020, lk 1–5). "T.S. Eliot". Encyclopædia Britannica (Inglise keeles). Vaadatud 9. juuli 2017.{{netiviide}}: CS1 hooldus: tundmatu keel (link) https://en.wikisource.org/wiki/Prufrock_and_Other_Observations/The_Love_Song_of_J._Alfred_Prufrock
Haava tee

Haava tee on tänav mitmes Eesti asulas: Haava tee Haabneeme alevikus Haava tee Kaberneeme külas Jõelähtme vallas Haava tee Uusküla külas Jõelähtme vallas Haava tee Piira külas Vinni vallas A. Haava tänav Haava põik Haava tänav
USA Suursaatkond Helsingis

USA Suursaatkond Helsingis on Ühendriigid diplomaatiline esindus Soomes Helsingis. Suursaatkond asub aadressil Itäinen Puistotie 14 B. Suursaatkonna koduleht
Miasteczko Krajeńskie

Miasteczko Krajeńskie (saksa keeles Friedheim) on linn Poolas Suur-Poola vojevoodkonnas Piła maakonnas, Miasteczko Krajeńskie valla halduskeskus. Miasteczko Krajeńskie asub Piłast umbes 19 km idakagus. Asulat on esmamainitud 1454. aastal. Miasteczko Krajeńskie sai linnaõigused 1475. aastal, kuid kaotas need 1. jaanuaril 1973. aastal. 1. jaanuaril 2023 sai Miasteczko Krajeńskie linnaõigused tagasi. Miasteczko Krajeńskie Urząd Gminy Miasteczko Krajeńskie Będzie 15 nowych miast od 1 stycznia 2023 Związek Miast Polskich, 14. juuli 2022
Hommiku tänav (täpsustus)

Hommiku tänav on tänav järgmistes Eesti asulates: Hommiku tänav Järva-Jaani alevis Hommiku tänav Keilas Hommiku tänav Kilingi-Nõmmes Hommiku tänav Kohila alevis Hommiku tänav Mõisakülas Hommiku tänav Narvas Hommiku tänav Piira külas Vinni vallas Hommiku tänav Puhja alevikus Hommiku tänav Pärnus Hommiku tänav Tallinnas Nõmme linnaosas Kivimäe ja Pääsküla asumis Hommiku tänav Tartus Veeriku linnaosas Hommiku tänav Valgas Hommiku tänav Vanamõisa külas Saue vallas Hommiku tänav Vissi külas Nõo vallas
All Lives Matter

"All Lives Matter" on tunnuslause, mis on seotud liikumise Black Lives Matter kriitikaga. Sotsiaalmeedias levis vastav häštäg #AllLivesMatter (näiteks Pew Research Center' uurimuse kohaselt kasutati Twitteris ajavahemikus juuli 2016 – mai 2018 seda häštägi keskmiselt 1844 korda päevas). Tunnuslause "All Lives Matter" kasutajate arvates väljendab see rassiliselt neutraalset seisukohta Ameerika Ühendriikides esinevatele probleemidele. Kriitikute meelest väljendab "All Lives Matter" seisukohta, mille kohaselt rassiprobleeme ignoreeritakse või eitatakse. "All Lives Matter" pooldajate seas on tuntud tegelasi, teiste seas USA president Donald Trump, presidendikandidaat (2016) Hillary Clinton, senaator Rand Paul ja räppar XXXTentacion; mustanahalistest kuulsustest näiteks senaator Tim Scott ja minister Ben Carson. Monica Anderson, Skye Toor, Lee Rainie and Aaron Smith. "Activism in the Social Media Age". Lk 14. pewresearch.org, 11. juuli 2018 David Theo Goldberg. Why “Black Lives Matter” Because All Lives Don’t Matter in America. huffpost.com, 25. september 2015  All Lives Matter – pildid, videod ja helifailid Wikimedia Commonsis
Bartholomäus Savijerwe

Bartholomäus Savijerwe (ka Sawijerwe, Sawijerw; ? – 1459) oli Tartu piiskop aastail 1441–1459. Valitud piiskopiks 1440. Ta saabus Tartusse 20. märtsil 1442. Paavst Eugenius IV andis kinnituse piiskopiametisse 17. märtsil. 1443. Ühe oletuse järgi on Bartholomaeus ise või tema esivanemad on pärit Lõuna-Soomest, Sipoost. Teise oletuse järgi on nimi seotud kohanimega Saverna. Sawijerwe nimi esineb Liivimaa ajalooürikutes alates aastast 1289. Regesta Imperii. Rahvusarhiiv, pitserid. Tartu piiskopi Bartholomäus Savijerwe suur pitser.
Kuusiku tänav (täpsustus)

Kuusiku tänav on tänav järgmistes Eesti asulates: Kuusiku tänav Aandu külas Kohila vallas Kuusiku tänav Kiviõlis Kuusiku tänav Kohila alevis Kuusiku tänav Kohtla-Nõmme alevis Kuusiku tänav Märjamaa alevis Kuusiku tänav Rakveres Kuusiku tänav Rootsi külas Kohila vallas Kuusiku tänav Rummu alevikus Kuusiku tänav Tabasalu alevikus Kuusiku tänav Tapal Kuusiku tänav Tõrvas
Janika Leoste

Janika Leoste (sündinud 17. augustil 1971) on eesti haridusteadlane, Tallinna Ülikooli nooremteadur. Tema uurimisvaldkond on õpperobootika. 2008. aastal pälvis ta aasta keeleteo konkursil peaauhinna ja rahvaauhinna eestikeelse väikelastekeskkonna mudila.lastekas.ee loomise eest. 2012. tunnustati teda Aadu Luukase missioonipreemia nominendipreemiaga. 2013. aastal andis ta välja lastemängu Jänku Jussi mängukaartidega. Janika Leoste Tallinna Ülikool Janika Leoste researchgate.net Lattu, Kristi (13. märts 2009). "Aasta keeletegu on väikelastekeskkond mudila.lastekas.ee". Maaleht. Vaadatud 27.01.2021. "Selgusid Luukase missioonipreemia nominendid". Delfi. 26. november 2012. Vaadatud 27.01.2021. "Jänku Jussi lauamängud". Eesti Lauamängud. 25. jaanuar 2018. Vaadatud 27.01.2021. Janika Leoste Eesti Teadusinfosüsteemis
Lehise tänav (täpsustus)

Lehise tänav on tänav mitmes Eesti asulas: Lehise tänav Haapsalus Lehise tänav Järva-Jaani alevis Lehise tänav Kiili alevis Lehise tänav Klooga alevikus Lehise tänav Laiuse alevikus Lehise tänav Maramaa külas Tartu vallas Lehise tänav Mäetaguse alevikus Lehise tänav Narvas Lehise tänav Saku alevikus Lehise tänav, tänav Tallinnas Pirita linnaosas Maarjamäe asumis Lehise tänav Tuudi külas Lääneranna vallas
Ester Oras

Ester Oras (sündinud 11. septembril 1984) on eesti arheokeemik. Ta on Tartu Ülikooli loodus- ja täppisteaduste valdkonnas keemia instituudis analüütilise keemia kaasprofessor. Peamiselt töötab ta orgaaniliste jäägianalüüside alal, kombineerides arheoloogiliste leidude uurimist analüütilise keemiaga. Tema põhiline uurimisvaldkond on biomolekulaaranalüüsid (lipiidid, proteiinid) ja muistse toidukultuuri uuringud. Samuti on tal kogemused massispektromeetria ja elementanalüüsi alal. Ester Oras on Eesti Noorte Teaduste Akadeemia liige. 2017. aastal pälvis ta Professor Peeter Tulviste mälestusfondi stipendiumi. Fondi eesmärk on toetada ja tunnustada üliõpilasi ja noorteadlasi, kes on ühiskondlikult aktiivsed ning panustavad silmapaistva õppe- ja teadustööga Eesti ühiskonna edendamisse. Samal aastal sai Oras Eesti muuseumide auhinnakonkursil väikse muuseumiroti parima muuseumikogu arendaja kategoorias koos Jaanika Andersoniga Tartu Ülikooli muuseumi projekti "Muumiate interdistsiplinaarsed uuringud ja tulemuste tutvustamine erinevatele sihtgruppidele" eest. 2022. aastal pälvis ta Tartu Ülikooli aumärgi. Valme, Valner (10. märts 2020). "Arheokeemik Ester Oras: tuleks leppida sellega, et meis ongi igasuguseid minevikke". ERR. Vaadatud 28.01.2021. Oras, Ester (19. juuni 2020). "TEADUSELU | Ester Oras: ema-/isa-teadlane". Delfi. Vaadatud 28.01.2021. ENTA (vaadatud 28. jaanuaril 2021) Hanson, Raimu (28. oktoober 2017). "Tegevust alustas professor Peeter Tulviste mälestusfond". Tartu Postimees. Vaadatud 28.01.2021. "Muuseumirottide võitjad on teada". Postimees. 19. jaanuar 2018. Vaadatud 28.01.2021. "Tartu Ülikooli aumärgi kavalerid". Tartu Ülikool. Vaadatud 9.12.2022. Ester Oras Eesti Teadusinfosüsteemis
Mari Sarv

Mari Sarv (sündinud 22. augustil 1972) on eesti folklorist. Ta on õppinud Tallinna Tehnikaülikoolis majandusteaduskonnas (ei lõpetanud). Ta lõpetas 1998. aastal Tartu Ülikooli eesti filoloogina. Eesti Kirjandusmuuseumi vanemteadur. Teaduskraadi sai ta 2008. aastal Tartu ülikoolis folkloristika doktoriõppes. Ta on Haridus- ja Teadusministeeriumi Teaduskollektsioonide humanitaarteaduslike kogude ekspertnõukogu juhtkonnas, Eesti Rahvaluule Arhiivi (ERA) uurimisprojekti "Folkloor kultuurilise kommunikatsiooni protsessis: ideoloogiad ja kogukonnad" juht, ERA toimetuste toimetuskolleegiumi liige, Eesti digitaalhumanitaaria aastakonverentside üks peakorraldajatest, Eesti Kirjandusmuuseumi teadusnõukogu liige, Rahvusraamatukogu Eesti veebiarhiveerimise ekspertide töörühma liige, Rahvusvaheliste regilaulukonverentside seeria üks peakorraldajatest. 2020. aastal aitas Mari Sarv koguda ja valitsusele viia toetusallkirjad Eesti-uuringute rahastuse parandamiseks. 2001 – "Regilaul – keel, muusika, poeetika" (toim Mari Sarv ja Tiiu Jaago) 2008 – "Loomiseks loodud: regivärsimõõt traditsiooniprotsessis" 2022 – Eesti folkloristika aastapreemia Peinar, Claire (16. juuli 2020). "Mari Sarv. Regilaulu ajaloolised kihistused". Postimees. Vaadatud 28.01.2021. Mari Sarv Sisevete Saatkonnas 26.04. Tartu Folgiklubi pressiteade. Tartu linna veebisait, 20. aprill 2018. Ilves, Kaie (29. veebruar 2020). "Mari Sarv võitleb Eesti-uuringute rahastamise eest". Lääne Elu. Vaadatud 27.01.2021. "Folkloristika aastapreemia pälvis regilaulu-uurija Mari Sarv". ERR. 26. mai 2022. Vaadatud 26. mail 2022. Mari Sarv Eesti Teadusinfosüsteemis
Montaigne (laulja)

Jessica Alyssa Cerro (sündinud 14. augustil 1995 Sydneys), rohkem tuntud esinejanime Montaigne all, on Austraalia laulja, laulukirjutaja ja muusik. 2016. aastal võitis Montaigne oma albumi "Glorious Heights" eest ARIA muusikaauhindade debüütartisti auhinna. Ta pidi esindama 2020. aasta Eurovisiooni lauluvõistlusel Austraaliat lauluga "Don't Break Me", kuid võistlus jäi koroonapandeemia tõttu ära. 2. aprillil 2020 teatati, et Montaigne esindab oma riiki ka 2021. aasta Eurovisiooni lauluvõistlusel. 5. märtsil 2021 avaldati ta laul "Technicolour", mis ei pääsenud poolfinaalist edasi, saavutades 28 punktiga 14. koha. "Eurovision 2020 in Rotterdam is cancelled". eurovision.tv. 13. märts 2020. Vaadatud 24.12.2020. Spiteri, Steven (2. aprill 2020). "Montaigne will represent Australia at Eurovision Song Contest 2021". Eurovisionworld. Vaadatud 26.01.2021. "Eurovision 2021 Semi-final 1 Results". Eurovisionworld. Gallagher, Allison. "Montaigne shares new single 'Ready', reveals album details & national tour dates". Music Feeds. Vaadatud 12.06.2019. "Life of Montaigne (EP)". Apple Music. 21. november 2014. Vaadatud 23.01.2021. "I Am Not an End (single)". Apple Music. 26.. august 2014. Vaadatud 23. jaanuar 2021. {{netiviide}}: kontrolli kuupäeva väärtust: |aeg= (juhend) "Montaigne I'm a Fantastic Wreck". Happy Mug TV. November 2014. Vaadatud 23. jaanuar 2021. "Montaigne releases new song "Clip My Wings" and tour, reminds everyone she is amazing". Happy Mag TV. 27. august 2015. Vaadatud 23. jaanuar 2021. "Montaigne Releases "In the Dark" And Announces National Tour". Outlet Mag. 29. jaanuar 2016. Vaadatud 23. jaanuar 2021.[alaline kõdulink] "Montaigne Releases New Single "Because I Love You"". The Music. Street Press Australia. 3. juuni 2016. Originaali arhiivikoopia seisuga 23. juuli 2019. Vaadatud 30. juuni 2016. "For Your Love – Single by Montaigne". iTunes Store. Vaadatud 2. august 2019. "Montaigne announces new single Ready". Gong Scene. 12. juuni 2019. Vaadatud 12. juuni 2019. "First Spin: Montaigne lets fly on the eruptive 'Love Might Be Found (Volcano)'". ABC. 9. august 2019. Vaadatud 16. august 2019. "Montaigne on Twitter". Twitter. 12. detsember 2019. Vaadatud 10. veebruar 2020. "Montaigne "Don't Break Me" out 31 Jan". Sony Music Fans. Jaanuar 2020. Vaadatud 24. jaanuar 2020. "Hilltop Hoods". Facebook. Vaadatud 20. september 2018. "Feel That (single)". Apple Music. 4. mai 2017. Vaadatud 23. jaanuar 2021. "You're the Voice (single)". Apple Music. 30. mai 2017. Vaadatud 23. jaanuar 2021. "I'll Make You Happy - single". Apple Music. 17. november 2017. Originaali arhiivikoopia seisuga 12. detsember 2020. Vaadatud 10. september 2020. "Watch Matt Okine & Montaigne Worship Rap Kings Aunty Donna On "Best Freestylers in the World"". Music Feeds. 6. aprill 2018. Vaadatud 23. jaanuar 2021. Ametlik koduleht
Goodhouse

Goodhouse on asula Lõuna-Aafrika Vabariigis Põhja-Kapimaa provintsis Namakwa ringkonnas Nama Khoi vallas. Goodhouse asub Oranje jõe vasakul kaldal Namiibia piiri ääres. Lõuna-Aafrika Vabariigi 2011. aasta rahvaloenduse andmetel oli Goodhouse'i elanikest värvilisi 98,83%, mustanahalisi aafriklasi 0,58% ja teisi 0,58%. Afrikaani keelt pidas emakeeleks 96,51% inimesi, inglise keelt 2,91% ja tsvana keelt 0,58%. https://census2011.adrianfrith.com/place/364004
Soo (film)

"Soo" on Oskar Lutsu jutustuse "Kirjutatud on ..." (1914, hilisemais trükkides "Soo") ainetel valminud Eesti film. Filmi näidati esmakordselt 8. jaanuaril 2022 Palamusel. Pidulik esilinastus toimus aga 14. veebruaril. Liis – Liis Lass Jakub – Indrek Taalmaa Toomas – Franz Malmsten juunior Metskassi ema – Epp Eespäev Metskass Hilda – Hanna-Ly Aavik Johannes – Helgur Rosental Proua Martinson – Grete Klein Ülemteener – Toomas Suuman Jannu – Märten Matsu Madjak – Martin Kork "Galerii: Oskar Lutsu 135. sünniaastapäeval näidati esmakordselt mängufilmi "Soo"" ERR kultuur, 10. jaanuar 2022 "Soo" Taska filmi kodulehel "Soo" IMDb-s "Soo treiler" YouTube'is Meedias "Ilmus Oskar Lutsu samanimelisel jutustusel põhineva filmi "Soo" esimene lühiklipp" ERR kultuur, 26. mai 2021 "Franz Malmsten: "Soo" võtetel oli pingelisi loodusega võitlusi" ERR menu, 6. jaanuar 2022 "Grete Kuld mängufilmist "Soo": õudust saab küll" ERR menu, 11. veebruar 2022 "Andrei Liimets: "Soo" on üle ootuste hea" ERR kultuur, 15. veebruar 2022 "Arvustus. "Soo": žanrikino potentsiaal rahvafilmis" ERR kultuur, 15. veebruar 2022
Grödig

Grödig on alev ja vald (Marktgemeinde) Salzburg-Umgebungi ringkonnas Salzburgi liidumaal Austrias. Grödig asub Salzburgi linnapiirist lõunas ajaloolises Flachgau piirkonnas, Saksamaa Baieri piiri ääres. Turulinn paikneb Salzburgi nõo edelaservas Berchtesgadeni Alpide jalamil. Naabruses asuva Untersbergi massiivi tipud, samuti selle arvukad šahtkoopad on kaitseala ja populaarne päevareisijate sihtkoht. Köisraudtee viib üles Geierecki kannusele kõrgusel 1776 m. Turulinn ühines Euroopa kliimaliiduga 1990. aastal. Grödigis asuvad rahvusvahelise juurdepääsu kontrolli- ja turvaettevõte SKIDATA ning Mozartkugeli kondiitritootja Mirabell (Mondelez Internationali osa). Sellel on Salzburg-Südi ristmiku kaudu juurdepääs Tauern Autobahnile. Asumid on Eichet, Glanegg, Grödig, Fürstenbrunn ja Sankt Leonhard. Crethica kirikut on esmamainitud piiskop Arn von Salzburgi poolt välja antud 790. aasta dokumendis. Nimi on tõenäoliselt seotud friuli keelse cret, "kivi", "pragu" ja võib pärineda Vana-Rooma aegsest Iuvavumi linnast, kui Untersbergi piirkonnas kaevandati lubjakivi. Toonase Noricumi provintsi osana oli kohalik elanikkond Püha Severinuse (suri 482. aastal) poolt ristitud, kui piirkonda hakkasid asustama Baieri talupojad. Grödigi valdusi haldas Salzburgi Püha Peetruse klooster. Mungad ehitasid kunstliku vooluveekogu (Almkanal), mis kulges Berchtesgadener Achest Grödigi kaudu Salzburgi kesklinna, sealhulgas kulg läbi Mönchsbergi mäe. 1350. aasta paiku sai Glaneggi loss Salzburgi vürstlike peapiiskoppide halduskohaks. Leonhard von Keutschachi (1495–1519) ja Markus Sittikus von Hohenemsi (1612–1619) valitsemisajal ehitati see ümber tornlinnuseks ja sai hiljem Salzburgi kindlussüsteemi osaks. Pärast vürstliku peapiiskopkonna sekulariseerimist 1803. aastal ostis hoone kuurvürst Ferdinand III ja see on jäänud eravaldusesse tänaseni. Viienda koalitsiooni sõja ajal 1809. aastal algatas üks Tirooli mässu juhte Joachim Haspinger kohalikke ülestõuse Prantsuse vägede vastu, mis novembris lõpuks maha suruti. Jalgpallimeeskond SV Grödig võistles aastatel 2015–16 Austria jalgpalli Bundesligas. Harald Krassnitzer (* 1960), näitleja Karlheinz Böhm, näitleja ja filantroop Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Philipstown

Philipstown on linn Lõuna-Aafrika Vabariigis Põhja-Kapimaa provintsis Pixley ka Seme ringkonnas Renosterbergi vallas. Philipstown asutati 1863. aastal ja sai linnaõigused 1876. aastal. Lõuna-Aafrika Vabariigi 2011. aasta rahvaloenduse andmetel oli Philipstowni elanikest värvilisi 58,47%, mustanahalisi aafriklasi 36,30%, valgeid 4,55%, India või Aasia päritolu inimesi 0,36% ja teisi 0,33%. Afrikaani keelt pidas emakeeleks 70,18%, koosa keelt 27,00% ja inglise keelt 0,83%. History of Philipstown Karoo South Africa https://census2011.adrianfrith.com/place/373005